CELEX: 62008TN0466
Language: bg
Date: 2008-10-21 00:00:00
Title: Дело T-466/08: Жалба, подадена на 21 октомври 2008 г.  — Lancôme/СХВП — Focus Magazin Verlag (ACNO FOCUS)

10.1.2009   
            
            
               BG
            
            
               Официален вестник на Европейския съюз
            
            
               C 6/36
            
         Жалба, подадена на 21 октомври 2008 г. — Lancôme/СХВП — Focus Magazin Verlag (ACNO FOCUS)
   (Дело T-466/08)
   (2009/C 6/72)
   Език на жалбата: английски
   Страни
   
      Жалбоподател: Lancôme parfums et beauté & Cie SNC (Париж, Франция) (представители: A. von Mühlendahl и J. Pagenberg, lawyers)
   
      Ответник: Служба за хармонизация във вътрешния пазар (марки и дизайни)
   
      Друга страна в производството пред апелативния състав: Focus Magazin Verlag GmbH (Мюнхен, Германия)
   Искания на жалбоподателя
   
               —
            
            
               да се отмени Решение на първи апелативен състав на Службата за хармонизация във вътрешния пазар (марки и дизайни) от 29 юли 2008 г. по преписка R 1796/2007-1,
            
         
               —
            
            
               да се отхвърли възражението на другата страна в производството пред апелативния състав срещу регистрацията на разглежданата марка на общността, доколкото последното се основава на марката, на която е направено позоваване в процедурата по възражение, а освен това и на вероятност от объркване по смисъла на член 8, параграф 1, буква б) от Регламент 40/94 на Съвета,
            
         
               —
            
            
               да се осъди СХВП да заплати разноските по производствата, включително направените от жалбоподателя пред апелативния състав, и
            
         
               —
            
            
               да се осъди другата страна в производството пред апелативния състав да заплати разноските по производствата, включително направените от жалбоподателя пред апелативния състав, в случай че другата страна в производството пред апелативния състав бъде допусната да встъпи в настоящото производство.
            
         Правни основания и основни доводи
   Заявител на марката на Общността: Жалбоподателят
   
      Марка на Общността, предмет на спора: Словна марка „ACNO FOCUS“ за стоки от клас 3 — Заявка № 3 272 705
   
      Притежател на марката или знака, на която/който е направено позоваване в процедурата по възражението: Другата страна в производството пред апелативния състав
   
      Марка или знак, на която/който е направено позоваване в подкрепа на възражението: Германска словна марка „FOCUS“, регистрирана под № 394 07 564 за стоки и услуги от класове 3, 5, 6, 7, 8, 9, 14, 15, 16, 18, 20, 21, 24, 25, 26, 28, 29, 30, 33, 34, 36, 38, 39, 41 и 42; заявка за марка на Общността № 453 720 по-специално за стоки, включени в клас 3
   
      Решение на отдела по споровете: Уважава изцяло възражението
   
      Решение на апелативния състав: Отхвърля жалбата
   
      Изложени правни основания: Нарушение на член 42, параграф 3 във връзка с член 43, параграф 2 от Регламент № 40/94 на Съвета доколкото апелативният състав неправилно е възприел, че другата страна в производството пред него може да се позове на стоки от клас 3, за да направи възражение срещу регистрацията на разглежданата марка на Общността; нарушение на член 8, параграф 1, буква б) от Регламент № 40/94 на Съвета, доколкото апелативният състав неправилно е приел, че съществува вероятност от объркване между разглежданите марки.